Μελέτη διαγνωστικής ακρίβειας υποκλιμάκων του CBCL και ΤRF ως μέσο ανίχνευσης του συνδρόμου ΔΕΠ-Υ σε κλινικό πληθυσμό: μία roc ανάλυση
Creators: name: Καρολίδου, Παρασκευούλα Αβραάμ
Publisher: name: Aristotle University of Thessaloniki
Year: 2018
Subjects: ΔΕΠ-Υ
Διαγνωστική ακρίβεια
Ανάλυση λειτουργικού χαρακτηριστικού δέκτη
ADHD
Diagnostic accuracy
Receiver - operating characteristic analysis

description: Η παρούσα μελέτη είχε ως στόχο την αξιολόγηση της διαγνωστικής ακρίβειας των υποκλιμάκων Προβλήματα Ελλειματικής Προσοχής/Υπερκινητικότητας και Προβλήματα Προσοχής του CBCL και Προβλήματα Ελλειμματικής Προσοχής/Υπερκινητικότητας του TRF ως προς την ανίχνευση παιδιών κλινικού πληθυσμού, ηλικίας 6 έως 11 ετών, με τη διαταραχή της ελλειμματικής προσοχής και υπερκινητικότητας (ΔΕΠ-Υ). Το δείγμα της έρευνας αποτέλεσαν 73 παιδιά με διάγνωση ΔΕΠΥ και 53 χωρίς τη διάγνωση, αλλά με άλλες διαγνώσεις και ψυχοπαθολογικές καταστάσεις με κωδικούς κυρίως στον Άξονα II, κατά DSM-IV, όπως ειδικές μαθησιακές δυσκολίες, διαταραχή δεσμού, ΔΑΦ, ηλικίας 6 έως 11 ετών. Ως δοκιμασία αναφοράς (gold standard) αξιοποιήθηκε το σύνολο των ευρημάτων της διαγνωστικής αξιολόγησης των παιδιών, που έλαβε χώρα στο ιατρείο της ΔΕΠΥ (λήψη ιστορικού, ημι-δομημένη παιδοψυχιατρική συνέντευξη με τα παιδιά και τους γονείς τους, αποτελέσματα από εργαλεία αξιολόγησης, όπως το ερωτηματολόγιο Δυνατοτήτων και Δυσκολιών (SDQ) και το ADHD-Rating Scale-IV). Για τη στατιστική ανάλυση των δεδομένων χρησιμοποιήθηκε η μέθοδος της ανάλυσης λειτουργικού χαρακτηριστικού δέκτη (roc analysis). Επίσης, εφαρμόστηκαν binary logistic regression analyses για τη διερεύνηση της κλινικής χρησιμότητας από την προσθήκη της βαθμολογίας του πατέρα και του δασκάλου στη βαθμολογία της μητέρας στην ανίχνευση παιδιών με υπό-διερεύνηση ΔΕΠΥ. Τα αποτελέσματα των αναλύσεων έδειξαν ότι η υποκλίμακα Προβλήματα Ελλειμματικής Προσοχής/Υπερκινητικότητας, συμπληρωμένη από τη μητέρα, (περιοχή κάτω από την καμπύλη [AUC]=.800) είχε την υψηλότερη προβλεπτική απόδοση συγκριτικά με την αντίστοιχη υποκλίμακα, συμπληρωμένη από τον πατέρα και το δάσκαλο και την υποκλίμακα Προβλήματα Προσοχής, συμπληρωμένες από τη μητέρα και τον πατέρα (AUCs≤. 760). Οι βαθμολογίες των γονέων εξήγαγαν πιο υψηλά ποσοστά ευαισθησίας, ειδικότητας και συνολικής διαγνωστικής ακρίβειας συγκριτικά με τις βαθμολογίες των δασκάλων. Ως βέλτιστιο διαχωριστικό όριο επιλέχθηκε η τιμη Τ=60. Ο συνδυασμός της βαθμολογίας της μητέρας και του πατέρα βελτίωσε οριακά την πρόβλεψη της διάγνωσης της ΔΕΠΥ, ενώ η προσθήκη της βαθμολογίας του δασκάλου, όχι. Συμπερασματικά, οι βαθμολογιές των γονέων στην υποκλίμακα Προβλήματα Ελλειμματικής Προσοχής/Υπερκινητικότητας είχαν υψηλότερη κλινική χρησιμότητα στην ανίχνευση και την πρόβλεψη της ΔΕΠΥ έναντι των βαθμολογιών από τους δασκάλους.
description: The aim of the study was to use receiver operating characteristics analysis to identify diagnostic accuracy and provide a framework for the diagnosis of attention-deficit/hyperactivity disorder (ADHD) in children 6-11 years in a clinical setting. Parent and teacher reports from the Achenbach System of Empirically Based Assesment (ASEBA) were obtained for 73 children with ADHD and 53 children without ADHD, but with other clinical diagnoses and conditions, mostly in AXIS II (DSM-IV). The reference standard was diagnosis of ADHD based on case history and a semi-structured diagnostic interview with the child and parent non masked to the ASEBA measures. Also, the reference standard included the ADHD Rating Scale–IV and the SDQ. The Child Behavior Checklist-Attention Deficit/Hyperactivity Problems Scale (area under the curve [AUC]=.800), provided by mother, outperformed father and teacher ratings (AUCs ≤ .760). Parent ratings outperformed teacher ratings when consindering sensitivity, specifity and overall diagnostic classification. Sensitivity and specificity values are also reported and discussed. Specifically, the optimal cut-off value that was chosen was T= 60. Inclusion of father- reports significantly, but only slightly increased prediction of ADHD diagnosis, while adding the teacher-reported Attention Deficit/Hyperactivity Problems Scale, did not. Parent-reported Attention Deficit/Hyperactivity Problems Scale were more useful than teacher in identifying ADHD. Compining mother and father reports slightly improved identification of ADHD